open-index/open-wikipedia-markdown huggingface dataset:
Gemeen Hemmoor

**Hemmoor** is en Gemeen in de Samtgemeen Hemmoor in'n Landkreis Cuxhoben in Neddersassen mit . De Gemeen hett an’n 1. Oktober 1982 Stadtrechten kregen.

## Geografie

Dat Rebeed von de Gemeen höört to de Loomster Geest un to de Masch von de Oost. Deelwies is dat ok Moor.

De Navergemenen sünd Öberndörp in’n Noorden, Oosten in’n Noordoosten, Grootweurn in’n Oosten (in’n Landkreis Stood), Heckthusen in’n Süüdoosten, Loomst in’n Süüdwesten, Mittelsnohn in’n Westen un Wingst in’n Noordwesten.

## Historie

De Gemeen Hemmoor is 1968 ut de olen Gemenen Hemmoor, Basbeek, Warstood, Hemm, Westersood un Heeßel tohoopleggt worrn (Hemm, Heeßel un Warstood weren do al in de Samtgemeen Warstood tohoopslaten). Ofschoonst Hemmoor sülvs en temlich lütt Dörp weer un Basbeek un Warstood düüdlich grötter, hett de ne’e Gemeen den Naam Hemmoor kregen, vonwegen dat de Naam dör de Hemmoor Zement AG temlich bekannt weer.

An’n 1. Januar 1972 is en Deel von Ohrensfluchtermoor mit üm un bi 50 Inwahners von de Gemeen Öberndörp an de Gemeen Hemmoor un dor in’n Oortsdeel Ooldhemmoor wesselt.

1982 hett de Gemeen de Europafahn von’n Europaraad tokennt kregen.

### Inwahnertall

## Politik

### Stadtraad

Nadem de Gemeen an’n 1. Juli 1968 grünnt worrn is, hett sik de Gemeenraad bet to de nächsten Kommunalwahlen 29. September 1968 ut de Verwaltungsutschüss von de söss olen Gemenen tohoopsett. Dat weren alltohoop 56 Raadslüüd.

;Liddmaten:

### Börgermeesters

### Gemeendirekters

### Wapen

Dat Wapen von de Gemeen wiest baven vörn op blauen Grund en sülvern Wagg un en sülvern Wellenlien, baven achtern op sülvern Grund en swart Haal un ünnen blauen Grund en sülvern Kammrad.

Dat Kammrad stammt ut dat Wappen von dat Dörp Hemmoor, de Haal ut dat Wapen von Basbeek un de Wagg is dat Wapen von Warstood.

### Partnerschoppen

De Gemeen hett en Ringpartnerschop mit Couhé in Frankriek un Swaffham in Grootbritannien. De Partnerschop hett de Gemeen von de Gemeen Warstood övernahmen. De mit Couhé is an’n 29. Oktober 1967 slaten worrn un de mit Swaffham an’n 5. Juni 1968.

En twete Partnerschop, de an’n  31. Mai 1991 slaten worrn is, gifft dat mit Rüdersdorf bei Berlin, dat jüst as Hemmoor fröher en groot Zementwark harr.

### Ehrenbörgers

Ehrenbörgers von Hemmoor sünd ünner annern:

* 24. August 2017: Günter Weiß, 44 Johr lang Raadsherr in Hemmoor,
* 24. August 2017: Hans-Wilhelm Saul, 10 Johr Börgermeester von Hemmoor.

## Kultur

De Wiehnachtsmarkt von de Gemeen Hemmoor warrt jümmer an dat eerste Wekenenn in’n Advent op’n Raadhuusplatz in Warstood fiert.

## Weertschop un Infrastruktur

De Stadt Hemmoor (vör allen mit dat Zentrum in Basbeek/Warstood) billt en Middelzentrum för de Öörd in de Ümgegend.

### Ver- un Entsorgung

Dat Water för de Gemeen kummt von’n Waterverband Wingst. Dat Afwater warrt in dat Klärwark Hemmoor klärt, dat bi Sethlerhemm an de Oost liggt un von de *Abwasser-Entsorgung Hemmoor GmbH* (AEH) bedreven warrt, wat en Verbund von de Gemeen Hemmor un de EWE Water is. Düt Klärwark is 1975 in Bedriev gahn. In dat Johr 2018 hett dat Klärwark 493.000 Kubikmeter Afwater klärt.

## Footnoten



## Weblenken

* Websteed vun de Gemeen (hoochdüütsch)
Gemeen Wingst

De **Wingst** is en Gemeen in de Samtgemeen Land Hadeln in’n Landkreis Cuxhoben in Neddersassen mit .

## Geografie

De Navergemenen sünd Kumbarg in’n Noorden, Öberndörp in’n Oosten, Hemmoor in’n Süüdoosten, Mittelsnohn in’n Süden un Bülkau in’n Westen.

## Historie

De Gemeen Wingst besteiht ut de Öörd Dobrook, Watermöhl, Höden, Wittenmoor, Ellerbrook, Süderbusch, Bargkamp, Oppeln (1972 Deel von de Gemeen worrn), Voigtding (an’n 1. Juni 1970 Deel von de Gemeen worrn), Westerhamm, Tollboom un Ooldkeden.

De Wingst is an’n 1. Juni 1965 Maat von de Samtgemeen An’n Dobrook worrn. To’n 1. November 2016 hett sik de Samtgemeen An’n Dobrook mit de Samtgemeen Land Hadeln tohoopslaten un de ne’e un gröttere Samtgemeen Land Hadeln billt.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen von de Gemeen wiest op grönen Grund un op sülvern Schildfoot en sülvern Dann un twee gollen Ohren.

## Kultur

### Verenen

De Sportvereen VfL Wingst is 1913 grünnt worrn.

## Weertschop un Infrastruktur

De Gemeen bedrifft dat Swemmbad Wingst in Höden.

De Wingst hett von dat Land Neddersassen dat Prädikat Erholungsort kregen.

De freewillige Füürwehr Wingst besteiht ut de de twee Löschgruppen Dobrook un Westerhamm.

## Footnoten



## Weblenken

* Websteed von de Gemeen (hoochdüütsch)
Blattschuven

As **Battschuven** warrt  in de Eerdwetenschoppen en tektoonschen Vörgang betekent, bi de twee Blöck an en Störflach waagrecht an’nanner vörbi schaven warrt. En Störflach beschrifft dorbi en Flach, an de en massiven Steenblock binnen de Eer dör dat Wirken vun starke Kräft tweibroken is, as dat op dat Bild dorstellt is. Dat bekannste Bispeel för disse Oort vun geoloogsche Stören is de San-Andreas-Stören in Kalifornien.

Jüst so as an annere Stören, bi de sik Steenblöck na baven (Opschuven) oder na ünnen (Afschuven) bewegt, künnt sik de Eenheiten, de an de Störflach bewegt warrt, verhaken un verkanten, so dat sik grote Spannungen opboet. Warrt disse Spannungen to groot, gifft dat en Eerdbeven, wobi sik denn de beiden Blöck mit en Ruck an’nanner vörbi bewegt. Man ünnerscheedt twüschen sinistrale un dextrale Blattschuven afhangig vun de Richt vun de Bewegung. Dat is so defineert, dat een op den een Block steiht un op de Störflach kiekt. Bewegt sik de Block gegenöver na links, denn is dat en sinistrale Blattschuven. Bewegt de sik na rechts seggt man dorto dextral. Dorbi speelt dat keen Rull, op welke Siet vun de Stören een steiht. Und de Beteken is ok unafhangig vun de Himmelsricht.

## Literatur
* Gerhard H. Eisbacher: *Einführung in die Tektonik*, 1. Oplaag, Ferdinand Enke Verlag, Stuttgart, 1991, S. 57–69, ISBN 3-432-99251-3
Gemeen Oosten

**Oosten** is en Gemeen in de Samtgemeen Hemmoor in'n Landkreis Cuxhoben in Neddersassen mit .

## Geografie

De Navergemenen sünd Öderquart in’n Noorden, Wischhoben in’n Noordoosten, Drochters in’n Süüdoosten, Grootweurn op en Stück in’n Süden (all in’n Landkreis Stood), Hemmoor in’n Süüdwesten un Öberndörp in’n Noordwesten.

## Historie

De Gemeen Oosten is mit de Gemeenreform in Neddersassen an’n 1. Juli 1972 ut de olen Gemenen Oosten, Olendörp un Isensee tohoopleggt worrn.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen von de Gemeen wiest vörn negen Wellenlien-Striepen jümmer een blau un een sülver un achtern op sülvern Grund halv en roden Aadler mit gollen Klauen.

De Aadler kummt ut dat ole Segel von dat Kaspel Oosten von 1633 un de de Wellen staht för de Oost un de annern Waterlööp in de Gemeen.

De Flagg is gröön-witt deelt mit dat Wapen in de Midd.

### Partnerschoppen

De Gemeen Oosten hett en Partnerschop mit de Gemeen Osterrönfeld in Sleswig-Holsteen. In Osterrönfeld gifft dat ünner de Rendsborger Hoogbrügg de twete Sweevfähr in Düütschland blangen de Sweevfähr Oosten. De Partnerschop is an’n 28. Mai 2006 slaten worrn.

## Weblenken

* Websteed vun de Gemeen (hoochdüütsch)
Raymond Mastrotto

**Raymond Mastrotto** (* 1. November 1934 in Auch, Frankriek; † 11. März 1984 bi Labatut (Straat to’n Bèarn) weer en franzöösch Radrennfohrer.

As Amateur wunn he tweemal de Route de France. He weer Profi van 1958 bit 1968 un hett achtmal an de Tour de France deelnommen. 1968 hett he sien Karriere beend, nahdem he bi en Training vun en Auto anfohren wurr. Sien gröttste Spood weer wohl de Sieg 1962 bi dat Criterium du Dauphiné Libéré vör Hennes Junkermann, Raymond Poulidor, Federico Bahamontes un annern.

He is an en Hartinfarkt bi’t Radfohren storven.

## Enkeld Nahwiesen


## Weblenken
* memoire du cyklisme
* Raymond Mastrotto in de Datenbank vun Radsportseiten.net
Gemeen Loomst

**Loomst** is en Gemeen in de Samtgemeen Loomst in'n Landkreis Cuxhoben in Neddersassen mit .

## Geografie

De Navergemenen sünd Hemmoor in’n Noorden, Heckthusen in’n Oosten, Kronenborg in’n Süüdoosten (in’n Landkreis Stood), Hollnseth in’n Süden, Armsdörp in’n Süüdwesten un Mittelsnohn in’n Noordwesten.

## Historie

De Gemeen Loomst is bi de Gemeenreform in Neddersassen to’n 1. Juli 1972 ut de olen Gemenen Loomst, Nindörp, Hockmöhlen, Ihlbeek un Wohlenbeek billt worrn. De Oort Rahden, de ok to de Gemeen mit bihöört, is al 1929 mit Hockmöhlen tohoopleggt worrn. De Oort Seth höört von öllers bi Nindörp bi.

## Politik

### Gemeenraat

;Liddmaten:
* 2016:
*: CDU: Dietmar Bodenstein, Jan Bornemann, Dirk Buhbe, Heiko Finken, Manfred Knust, Heinz-Dieter Lübke, Wilfried Päuser, Dirk Steffens, Reiner Steffens, Peter Tiedemann, Alfred Warnke
*: SPD: Nivaashini Arulrajasingham, Berthold Hudaff, Lars Ribler, Andreas Wehber

### Börgermeesters

Werner Meyn is 2006 Ehrenbörgermeester von Loomst worrn. Ok Klaus Wiesen is Ehrenbörgermeester.

### Wapen

Dat Wapen von de Gemeen wiest op blauen Grund över en brunen Schildfoot en sülvern Hünengraff.

### Partnerschoppen

De Gemeen hett 1992 en Partnerschop mit Władysławowo in Polen slaten.

## Weblenken

* Websteed vun de Gemeen (hoochdüütsch)
David Auburn

**David Auburn** (* 30. November 1969 in Chicago, Illinois) is en US-amerikaanschen Dramatiker un Speelbaas, de 2000 för sien Theaterstück *Proof* den Pulitzer-Pries kregen hett.

## Leven un Wark
Auburn hett na de School en Studium in’t Fack Engelsche Literatur an de University of Chicago anfungen, dat he 1991 mit den Bachelor of Arts afslaten hett. 1996 hett he dat Musical *[[Tick, Tick… BOOM!]]* vun den Komponist Jonathan Larson in en Dree-Personen-Stück ümarbeit.

Enn vun de 190er Johren hett he en Reeg vun Theaterstücken schreven, bit he 2000 mit dat Stück *Proof* sien bit dorhen gröttsten Spood harr. Dordör is he dat Johr dorop mit den Pulitzer-Pries för Theater uttekent worrn. Dat Stück is 2005 vun John Madden ünner den glieken Titel mit Gwyneth Paltrow un Anthony Hopkins verfilmt worrn. An dat Dreihbook dorto hett Auburn tosamen mit de Dreihbookschrieversche Rebecca Miller arbeit.

In’t Johr 2007 weer he Speelbaas vun den Film *[[Girl in the Park]]*, to den he ok sülvst dat Dreihbook schreven harr. De Hööftrullen spelen dorin Sigourney Weaver un Kate Bosworth.

## Theaterstücken
* 1998: Are You Ready?
* 1998: Damage Control
* 1998: Fifth Planet
* 1998: Skyscraper
* 1998: Three Monologues
* 1998: We Had A Very Good Time
* 1998: What Do You Believe About The Future
* 2000: Proof
* 2004: The Journals of Mihail Sebastian
* 2008: An Upset
* 2009: Miss You
* 2010: Amateurs
* 2011: The New York Idea

## Filmografie

## Weblenken
* 
* Indrag (Complete Guide to Playwrights)

## Borns
Jürgen Schmude

**Jürgen Dieter Paul Schmude** (* 9. Juni 1936 in Önsterborg, Ostpreußen; † 3. Februar 2025) weer en düütsch Politiker (SPD).

He weer van 1978 bit 1981 Bundsminister för Billen un Wetenschap, van 1981 bi 1982 Bundesjustizminister un 1982 Binnenminister.

## Utbillen un Berop
Nah dat Abitur 1955 an dat Gymnasium Adolfinum Moers, hett Schmude en Studium vun de Rechtswetenschap, de Theaterwetenschap un de Ne’ere Germanistik in Chöttingen, Berlin, Bonn un Köln makt, dat he 1961 mit dat eerst Staatsexamen afsluuten dee. 1966 folg dat tweet juristisch Staatsexamen. Siet 1967 weer he as Afkaat in de Sozietät vun Gustav Heinemann tätig. 1968 kreeg he den Doktertitel mit de Arbeit *Der Unternehmensbegriff im Gesetz gegen Wettbewerbsbeschränkungen*. 

## Familie
Jürgen Schmude is verheiraadt un hett twee Kinner.

## Partei
Schmude hett tonächst en Liddmaatschap in de Gesamtdüütsche Volkspartei (GVP) plaant, is denn aber, as sück de GVP uplööst harr, 1957 in de SPD intreden. 

## Afordneter

Van 1964 bit 1971 weer he Liddmaat vun den Raat vun de Stadt Moers un af 1969 ok  Kreisdagsafordneter.

Van 1969 bit 1994 weer he Liddmaat vun den Düütschen Bundsdag. He wurr immer direkt wählt.  Hier weer he van 1977 bit 1978 Vörsitter vun den Arbeitskrink för Buten un Sekerheitspolitik vun de SPD-Bundsdagsfraktschoon. Van 1984 bit 1985 weer he Stellvertreden Vörsitter vun de SPD-Bundsdagsfraktschoon.

## Ämter
### Apenlich Ämter
Van 1974 bit 1976 weer he in dat Kabinett vun Bundskanzler Helmut Schmidt Parlamentarisch Staatssekretär bi den Binnenminister.  

An' 16. Februar 1978 wurr he denn to'n Bundsminister för Billen un Wetenschap beroopen. Dat Amt hull he ok noch nah de Bundsdagswahl 1980. As aber in' Januar 1981 Hans-Jochen Vogel as Regeerend Börgermeester nah Berlin gung, wurr Schmude an' 28. Januar 1981 de sien Nahfolger in dat Amt vun den Bundsjustizminister. 

Nah den Bröök vun de sozialliberale Koalitschoon un den Rückträe vun de FDP-Ministers övernehm he af den 17. September 1982 noch för twee Week  dat Amt vun den Binnenminister un is  denn nah dat för Helmut Kohl spoodriek Misstrooensvotum an’ 1. Oktober 1982 ut de Bundsregeeren utscheeden .

Siet 2005 is he Liddmaat vun den Natschonalen Ethikraat (hüüd: *Deutscher Ethikrat*).

### Karkenämter
Van 1985 bit 2003 harr Schmude dat Amt vun den Präses vun de Synode vun de Evangeelsch Kark in Düütschland (EKD).

## Utteknungen
* 2008: Karl-Barth-Pries, vun de Union Evangelischer Kirchen
* 2009: Ehrendokterwürde vun de evangeelsch-Theologisch Fakultät vun de Rheinische Friedrich-Wilhelms-Universität Bonn

## Weblenken
* DNB-Katalog
* http://www.ekd.de/vortraege/vortraege_schmude.html
* Personennaamdatei

## Enkeld Nahwiesen
Leo XII.

**Leo XII.** *(Annibale Francesco Clemente Melchiore Girolamo Nicola Sermattei della Genga)*, (* 22. August 1760 up Slott La Genga bi Spoleto, Karkenstaat; † 10. Februar 1829 in Rom) weer van 1823 bit 1829 Paapst.

## Herkunft un klerikale Karriere
Annibale Sermattei della Genga hörr to en italieensch Grafenfamilie. Siet 1793 weer de Karkenjurist Titulararzbischop vun *[[Tyrus (Titularerzbisdon)|Tyrus]]*. 1794 wurr he to'n Nuntius vun de päpstlich Kurie in Köln beropen. He kunn aber wegen de Besetten vun dat Rhienland dör franzöösch Truppen sien Amtsgeschäfte dor nich upnehmen un nehm sien Sitt dorum in München, wo he formal van 1795 bit 1796 Internuntius weer. 1814 wurr he Nuntius in Paris, 1816 Bischop vun Senigallia un Kardinal (Titelkark: Santa Maria in Trastevere). 1820 wurr he  Generalvikar vun de Diözese Rom. Dat Konklave hett hüm an' 28. September 1823 to'n Paapst wählt.

## Pontifikat
In dat 19. un 20. Johrhunnert wurrn de Papsten gern nah de mehr oder weniger konstant antodrapen Flögels in dat Kardinalskollegium as Ieferer (*zelanti*) betekent bzw. den Diplomaten (*politicanti*) toordnet. Siet Leo XII. schienen sück disse Temperamente up den Hilligen Stohl  erstaunlich präzise aftowesseln. De Zelanti hebbt sück dör en grötteren Iefer togunsten vun den reliösen Updrag vun de Kark uttekent, hebbt dat Utnannersetten mit de modern Geistesströöms offensiv upnommen un Konflikte mit den Staaten in Koop nommen. To disse Ieferers hörr ok Leo XII. Glieks to'n Anfang vun sien Pontifikat hett he den Tolerantismus, den Indifferentismus un de Togehörigkeit to Bibelsellschopen, de sück överall bild harrm, veroordeelt. Dit Vörgahn brook mit de Reformpolitik, vun de sück de Kardinalstaatssekretär Ercole Consalvi († 1824) ünner sien Vörgänger Pius VII. harr leiten laaten.

As fromm Ieferer fier Leo XII. dat eenzig Hillig Johr in dat 19. Johrhunnert (dat van 1875 wurrd blots formell mittellt), dat 1825 to en binneritalieenschen Spood wurr. Binnenpolitisch weer de Politik vun den Paapst reaktschonär un wurr den Karkenstaat sluutend to'n Verhängnis.

Leo XII. schient de in 19. Johrhunnert upbläuen un vun den Geist vun de Upklooren tehren Wetenschap mit groot Misstroen verfolgt to hemm, sünners denn, wenn dordör religiöös Haltungen Gefohr leepen to wanken.

Hüm wurr dat Zitat toschreven: Chiunque procede alla vaccinazione cessa di essere figlio di Dio: il vaiolo è un castigo voluto da Dio, la vaccinazione è una sfida contro il Cielo.“„Wer auch immer sich der Impfung unterzieht, hört auf, ein Kind Gottes zu sein. Die Pocken sind ein Strafgericht Gottes, die Impfung ist eine Lästerung des Himmels."
Donald J. Keefe hett nah dit vermeentlich Zitat forscht un kunn kien historschen Belege dorför finnen.

## Literatur
* Artaud de Montor: *Histoire du Pape Léon XII*. 2 Bände, 1841
* Schmidlin I, S. 367–474
* M. Rossi: *Il conclave di Leone XII*. Lo Stato Pontificio e l'Italia all'indomani del Congresso di Vienna. 1935
* EC VII, 1156–1158
* LThK. Band VI, S. 952–953
* Kelly: *Reclams Lexikon der Päpste*. 1988, S. 322f.

## Weblenken

* DNB-Katalog
* Personennaamdatei

## Enkeld Nahwiesen
Candy Reynolds

**Candy Reynolds** (* 24. März 1955 in Knoxville, Tennessee) is en ehmalge US-amerikaansch Tennisspelerin. 

## Karriere
In hörr aktiv Profiloopbahn wunn Reynolds tonächst 1979 mit Sue Barker in’ Daamendüppel dat  WTA Pittsburgh, 1983 mit hör Düppelpartnerin Rosalyn Fairbank in dat Daamendüppel bi de  French Open. Se hebbt dat Match in dree Satzen gegen Kathy Jordan un Anne Smith mit 5:7, 7:5, 6:2 wunnen. Candy Reynolds hett dorto ok noch de Endspelen vun de Australian Open 1980 (mit Ann Kiyomura) un de French Open 1981 (mit Paula Smith) reckt. 

Hör best Platzeeren in de Tennisweltranglist weer Platz 50 in’t Eenzel (1983) un Rang 24 in’t Düppel (1986). Hör best Resultat in’t Eenzel bi Grand-Slam-Turnieren hett se bi de  Australian Open 1980 reckt, as se bit in dat Veertelfinale keem, dor aber in dree Satzen gegen Mima Jaušovec verlor.

## Weblenken
* Candy Reynolds up ''www.tennis-spieler.com''
* WTA-Profil (engelsch)
* ITF –Profil (engelsch)
Lamont Johnson (Speelbaas)

**Ernest Lamont Johnson, Jr.** (* 30. September 1922 in Stockton, Kalifornien; † 24. Oktober 2010 in Monterey, Kalifornien) weer en US-amerikaanschen Filmschauspeler und Speelbaas.

## Leven un Wark
Johnson weer de Söhn vun en Immobilienmakler. Na de School hett he vun 1942 bit 1943 kort an de University of California, Los Angeles (UCLA) studeert. Later weer he tietwies as Spreker vun Höörspelen in’t Radio un as Speelbaas vun Opern ünnerwegens. As Schauspeler harr he sien eerste Filmrull in *Retreat, Hell!* in’t Johr 1952, in den dat üm den Korea-Krieg güng. Dorna harr he Rullen in verschedene Filmen un Feernsehprodukschonen.

Filmspeelbaas weer he dat eerste mol 1965 mit *Profiles in Courage*, för den he ok glieks uttekent worrn is. He hett en grote Tall vun Filmen maakt un weer ok bi’t Feernsehn faken Speelbaas. För sien Arbeit is he eenige molen ehrt worrn. Alltohopen hett he in över veertig Produkschonen sülvst mitspeelt un weer Speelbaas bi mehr as 70 Warken.

## Filmografie (Utwahl)

## Utteken
Lamont weer för sien Filmwark twintig mol för Filmpriesen un Utteken vörslahn. Wunnen hett he dorvun söven:
* 1965: den *[[DGA Award]]* in de Kategorie *Rutragen Leistung in’t Feernsehn* för *Profiles in Courage*
* 1971: den *[[DGA Award]]* in de Kategorie *Rutragen Leistung in’t Feernsehn* för *My Sweet Charlie*
* 1973: den *[[DGA Award]]* in de Kategorie *Rutragen Leistung in Film oder Feernsehn* för *That Certain Summer *
* 1973: den *[[DGA Award]]* in de Kategorie *Rutragen Feernsehspeelbaas*
* 1985: den *[[Emmy]]* in de Kategorie *Rutragen Speelbaas in en Minireeg* för *Wallenberg: A Hero’s Story*
* 1988: den *[[Emmy]]* in de Kategorie *Rutragen Speelbaas in en Minireeg* för *Lincoln*
* 1989: den *[[DGA Award]]* in de Kategorie *Rutragen Leistung in dramaatsche Sünnerprodukschonen* för *Lincoln*

## Weblenken
* 
* The Museum of Broadcasting Communications
* THE LOS ANGELES TIMES: ''Lamont Johnson dies at 88; Emmy-winning director honored for his TV work'' (26. Oktober 2010)
Bundsautobahn 18

De **Bundsautobahn 18** (afkört as **BAB&nbsp;18** oder ok **A&nbsp;18**) weer en ehmols plaante Autobahn in Brannenborg un Sassen, de aver nich boet worrn is. De Plaan is intwüschen opgeven worrn.

## Verloop
Plaant weer, dat de A&nbsp;18 Cottbus mit Zittau verbinnen schüll. Vun Cottbus ut schüll se över Görlitz na Zittau un denn wieter na Tschechien föhren. An’t Dreeeck Cottbus schüll se dorbi de A&nbsp;15 krüüzen un bi Görlitz weer en Autobahnkrüüz mit de A&nbsp;4 plaant. En wietere Bundsautobahn, de nich boet worrn is, is de A&nbsp;16, mit de se sik an dat plaante Krüüz Weißwasser snieden schüll. Mit de dormols plaanten A&nbsp;17 vun Bautzen na Zittau, för de dat nu de B&nbsp;178n gifft, weer en Dreeeck in Zittau plaant (de hüütige A&nbsp;17 schüll bit Mitt vun de 1990er Johren en Deel vun de A&nbsp;13 warrn).

De Plaan to de A&nbsp;18 is intwüschen opgeven worrn. An ehr Steed sünd de B&nbsp;99 un de B&nbsp;115 Enn vun de 1990er Johren/Anfang vun’t 21. Johrhunnert utboet worrn, de den Verkehr vun Cottbus na Zittau opnehmen doot. Butendem warrt siet 2000 de autobahnglieke Neebo vun de B&nbsp;178 vun de A&nbsp;4 vun Weißenberg af bit na Zittau dörföhrt.

## Weblenken
* Beschrieven vun’n plaanten Verloop (hoochdüütsch)
Bundsautobahn 480 (ehmolig)

De **ehmolige Bundsautobahn 480** weer en Autobahn in vun Hessen. De veersporige Straat hett Wetzlar mit Gießen verbunnen. Se is intwüschen keen Autobahn mehr, man is vundaag Deel vun de B&nbsp;49. Deelen vun den Verloop tellt to de Europastraten E&nbsp;40 un E&nbsp;44.

De Beteken *A&nbsp;480* is dorna nee vergeven worrn. De hüütige A&nbsp;480 is en ehmolig plaanten Afsnitt vun de A&nbsp;48, de intwüschen opgeven worrn is.

## Weblenken
* Streckenbeschrieven vun de ehmolige A&nbsp;480
Gemeen Stinst

**Stinst** is en Gemeen in de Samtgemeen Loomst in'n Landkreis Cuxhoben in Neddersassen mit .

## Geografie

De Navergemenen sünd Bülkau in’n Noorden, Mittelsnohn in’n Oosten, Armsdörp in’n Süüdoosten, Geestland in’n Süüdwesten, Steenau in’n Westen un Godshem in’n Noordwesten.

## Historie

Bi de Gemeenreform in Neddersassen sünd de Gemenen Stinst, Neebachenbrook un Maurismaur an’n 1. Juli 1972 to de ne’e Gemeen Stinst tohoopleggt worrn.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen vun de Gemeen wiest op sülvern Grund den Hilligen Joost mit sülvern Gesicht, Hannen un Ünnerrock, blauen Överrock, Hoot un Schoh un gollen Krummstaff un Jakobsmuschel in de Hannen. Bi sien Fööt en gollen Kroon.

Dat Wapen kummt von de St.-Joost-Kapell in Sankt Joost af, de to de Gemeen Stinst mit tohöört.

## Weblenken

* Websteed vun de Gemeen (hoochdüütsch)
Wellman Braud

**Wellman Braud** (* 25. Januar 1891 in St. James Parish, Louisiana ; † 29. Oktober 1966 in Los Angeles) weer en US-amerikaanisch Jazz-Bassist, vör allen bekannt as Liddmaat vun de Band vun Duke Ellington.

## Leven un Wark
Braud stamm ut en kreoolsch Familie (de sück af un an Breaux schreev, Braud wurr dorüm „Bro“ utsprakenn) un keem in jung Johren nah New Orleans, wo Vigelien un Bass in en eegen Trio in de Storyville-Distrikt speel (all vör 1910). 1917, as de Bordelle in Storyville wegen gewalttätig Tüschenfälle  mit Marineangehörigen slooten wurrn, truck he, as völ anner Jazzmusiker ok, nah  Chicago. 1923 gung he nah London mit dat „Plantation Orchestra“, bi de he neben Bass ok Basuun speel.

Dornah gung he nah New York to de Band vun Wilbur Sweatman un wessel Midden 1927 to dat *[[Duke Ellington Orchestra]]*, as de anfung in’  Cotton Club in Harlem to spleen. Hier broch he sien Erfohrungen ut New Orleans in, insbesünnere de „slapping“ Stil vun sien Bass Speel, en wichtigen Bidrag to den dormaligen Sound vun dat Ellington Orchester. De regelmatig  Radioöverdraagen vun de Band weern mit en Grund, worum de so speelt Bass tonehmend de Tuba as Rhythmusinstrument in de Danzband ersett, de aber ok vun  Braud noch gelegentlich bruukt wurr.

Nahdem he bi Ellington Anfang 1935 utschett weer (worüm, weet man nich, Ellington führ aber dormals twee Bassen in sien Band in) hett Braud 1936 för en körten Tiet tosommen mit Jimmie Noone en Club in Harlem führt un nehm mit de „Spirits of Rhythm“ 1935 bit 1937 up. Dornah speel he in New York mit en eegen Grupp un mit  Kaiser Marshall, Hot Lips Page un Sidney Bechet. 1944 kehr he kört to Ellington torüch. Af 1956 speel he lang mit Kid Ory. In de 1960er Johren weer he blots noch af un to as Musiker tätig.

Duke Ellington würdig de „so wichtige Rull“ vun sien langjohrig Bassisten mit den Titel „Portrait of Wellman Braud“, de Deel vun sien *New Orleans Suite* is (to hörrn up dat glieknaamig Album van 1970).

### Enkeld Nahwiesen


## Weblenken
* Wellman Braud bi Jazz.com (engelsch)
* Wellman Braud bi jayhungerford.com (engelsch)
* Personennaamdatei
Lintig (Oortschop)

**Lintig** is een von de 16 Oortschoppen von de Gemeen Geestland in’n Landkreis Cuxhoben in Neddersassen. Se hett 1.262 Inwahners. De Oortschop is to’n 1. Januar 2015 vörgahn ut de Gemeen Lintig in de Samtgemeen Beers, de von 1974 bet 2014 bestahn hett.

## Geografie

De Navergemenen weren op en lütt Stück in’n Noorden de Gemeen Steenau, Stinst in’n Noordoosten, Armsdörp in’n Oosten, Eversdörp in’n Süüdoosten (in’n Landkreis Rodenborg), Köhlen un Ringst in’n Süüdwesten, Kührst in’n Westen un Beers in’n Noordwesten.

## Historie

An’n 1. April 1971 sünd de dree Dörper Lintig, Meckelst un Hain as egenstännige Gemenen Liddmaat von de eerste Samtgemeen Beers worrn. Dat hett aver blots bet to’n 1. März 1974 duurt, denn sünd de dree Dörper bi de Gemeenreform in Neddersassen to een Gemeen tohoopleggt worrn, de den Naam Lintig dragen hett, un sünd Deel von de ne’e, gröttere Samtgemeen Beers worrn.

De Gemeen Lintig is to’n 1. Januar 2015 mit de Gemenen von de Samtgemeen Beers un de Stadt Langen to de Gemeen Geestland tohoopgahn. Lintig billt nu en Oortschop mit egen Oortsbörgermeester un Oortsraad binnen disse Gemeen.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen vun de Oortschop un fröhere Gemeen wiest vörn op roden Grund en sülvern Flunk von en Kraan un achtern op sülvern Grund en roden Slötel.

De Flunk kummt ut dat Wapen von de Familie von de Lieth un de Slötel ut dat Wapen von Bremen, vonwegen dat Lintig to dat Arzbisdom Bremen tohöört hett.

## Weblenken
Samtgemeen Beers

De **Samtgemeen Beers** weer en Samtgemeen in’n Landkreis Cuxhoben, in de sik acht Gemenen för dat Afwickeln vun de Verwaltenssaken tohoopslaten harrn.

## Historie

De Samtgemeen is 1974 billt worrn. Vörher harr dat al siet 1971 en lüttjere Samtgemeen Beers geven.

De Gemenen in de Samtgemeen Beers hebbt 2012 beslaten to’n 1. Januar 2015 mit de Gemeen Langen tohooptogahn. De ne’e Gemeen hett den Naam Geestland un de Samtgemeen is dor bi oplööst worrn.

### Inwahnertall

## Politik

To de Samtgemeen hebbt düsse acht Gemenen höört:
# Gemeen Beers (Sitt vun de Verwalten)
# Gemeen Drangst
# Gemeen Elm
# Gemeen Flögeln
# Gemeen Köhlen
# Gemeen Kührst
# Gemeen Lintig
# Gemeen Ringst

### Samtgemeenraat
De Samtgemeenraat vun de Gemeen bestünn toletzt blangen den Samtgemeenbörgermeester ut 30 wählte Raatsliddmaten. De letzte Kommunalwahl weer an’n 11. September 2011:

### Samtgemeenbörgermeesters

De letzte Samtgemeenbörgermeester weer Sven Wojzischke.

### Partnerschoppen

De Gemeen hett 1975 en Partnerschop mit Bodmin in Grootbritannien slaten.

### Wapen

Dat Wapen von de Gemeen wiest op roden Grund baven en sülvern Slötel, ünnen twee sülvern Ekenbläder un in’e Midd en sülvern Wellenlien, mit en blau Achtkant dor över, op dat de gollen Kopp von en Aadler mit rode Tung un roden Snavel to sehn is.

De Slötel kummt ut dat Wapen von Bremen.

## Weblenken

* Websteed vun de Samtgemeen (hoochdüütsch)
Gemeen Schippdörp

**Schippdörp** is en Gemeen in’n Landkreis Cuxhoben in Neddersassen mit .

## Geografie

De Navergemenen sünd Geestland in’n Noorden, Beverst in’n Süüdoosten, Lox in’n Süüdwesten un Bremerhoben in’n Westen.

## Historie

De Gemeen Schippdörp hett sik an’n 1. März 1974 ut de Gemenen Schippdörp, Spaden, Bramel, Laven, Wehden, Sells, Wehdel, Oolluunbarg un Geestenseth billt.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

Dat Amt von’n Börgermeester weer bet to dat Enn von de Tweegleisigkeit 2000 ehrenamtlich. Siet 2000 is de Börgermeester in’t Hauptamt för de Verwaltung von de Gemeen tostännig.

### Gemeendirekters

Dat Amt von’n Gemeendirekter is 2000 mit dat Enn von de Tweegleisigkeit in dat Amt von’n hauptamtlichen Börgermeester opgahn.

* ~1991: Udo Bernshausen

### Wapen

Dat Wapen von de Gemeen wiest op blauen Grund un över en Schildfoot von sülvern Wellenlienen en gollen Schipp mit sülvern Seils. Achtern is en gollen Ohr mit negen Köörn to sehn.

De negen Köörn staht för de negen Öörd in de Gemeen. Dat Wapen hett de Gemeen 1974 von’n Oort Schippdörp övernahmen. Blots de Ohren sünd ännert worrn.

## Weblenken

* Websteed vun de Gemeen (hoochdüütsch)
Gemeen Beverst

**Beverst** () is en Gemeen in’n Landkreis Cuxhoben in Neddersassen mit .

## Geografie

De Navergemenen sünd Schippdörp un Geestland in’n Noorden, Hipst in’n Noordoosten, Basdaal in’n Oosten, Gnarrenborg in’n Süüdoosten (de letzten dree in’n Landkreis Rodenborg), Holste un Ax in’n Süden (de beiden in’n Landkreis Oosterholt), Hagen in’n Süüdwesten un Lox in’n Noordwesten.

## Historie

De Gemeen Beverst hett sik an’n 1. November 2011 ut de ole Samtgemeen Beverst billt, to de de Gemenen Appeln, Beverst, Bokel, Frellsdorp, Heerst, Hollen, Karkwist, Luunst un Stubben tohöört hebbt.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Oortschoppen

De Gemeen is indeelt in ölven Oortschoppen, de all en egen Oortsvörsteiher hebbt: Appeln, Beverst, Bokel, Frellsdorp, Heerst, Hollen, Karkwist, Luunst, Stubben, Wellen un Wolljes.

### Wapen

Dat Wapen von de Gemeen wiest op roden Grund op en grönen Barg as Schildfoot, mit blaue Wellenlien dor op, en sülvern Bever. Üm den Bever rüm sünd ölven sülvern Ekenbläder to sehn.

Dat Wapen hett de Gemeen sik an’n 1. November 2011 geven. De Eenheitsgemeen hett dat Wapen von de ole Samtgemeen Beverst övernahmen un blots lüttjere Saken ännert. De Bever steiht nu nich mehr över’n Schildfoot man dor op. Un de Bever kickt fründlicher. De Tall von negen Ekenbläder för de negen Gemenen in de Samtgemeen hett sik op ölven ännert, för de ölven Oortschoppen von de Gemeen.

## Weblenken

* Websteed vun de Gemeen (hoochdüütsch)
Gemeen Lox

**Lox** is en Gemeen in’n Landkreis Cuxhoben in Neddersassen mit .

## Geografie

De Navergemenen sünd Bremerhoben in’n Noorden, Schippdörp in’n Noordoosten, Beverst in’n Oosten, Hagen in’n Süden, Stadland in’n Westen un Noordenham in’n Noordwesten (de letzten beiden in’n Landkreis Wersermasch op de anner Sied von de Werser).

## Historie

De Gemeen Lox hett sik an’n 1. März 1974 ut de Gemenen Büttel, Fleest, Holt, Landwöörden, Lanhusen, Neenlann un Stotel un ut de ole Samtgemeen Lox billt, to de de Gemenen Bexhöv, Donnern, Düring, Lox, Ness un Stinst tohöört hebbt.

An’n 1. Januar 2010 hett de Gemeen dör en Staatsverdrag en Rebeed von 14,7 km² von de Luunplaat an Bremerhoben afgeven. Ok en lütt Rebeed von de Reithoven hett Lox afgeven un dor en Stück Land von de Siedewort för kregen.

## Politik

### Gemeenraat

: * Na’n Wessel von Bernd Vogel von de SPD to de FDP
(Stand: Kommunalwahl vun’n 11. September 2011)

### Börgermeesters

### Oortschoppen

Vondaag is de Gemeen indeelt in 21 Oortschoppen, de egene Oortsrääd un Oortsbörgermeesters oder Oortsvörsteihers hebbt.

### Wapen

Dat Wapen von de Gemeen wiest op grönen Grund un sülvern Peerd över en sülvern Wellenlien. Buten üm an’n Rand sünd 21 sülvern Kringels.

### Partnerschoppen

De Gemeen Lox hett 1990 en Partnerschop mit de Stadt Schwaan in Mekelborg-Vörpommern slaten.

## Weblenken

* Websteed vun de Gemeen (hoochdüütsch)
Alan Goodwin Poindexter

**Alan Goodwin Poindexter** (* 5. November 1961 in Pasadena, Kalifornien; † 1. Juli 2012 in Pensacola, Florida) weer en  US-amerikaansch Astronaut.

## Werdegang
### Utbillen
Poindexter kreeg 1986 en Bachelor in Luft- un Ruumfohrttechnik vun dat Georgia Institute of Technology un 1995 en Master as Luftfohrttechniker vun de Naval Postgraduate School in Kalifornien.

Nahdem he sien Bachelor-Diplom kreegen harr, is Poindexter in de US Navy intreden un wurr in Florida to'n Piloten utbild. Dornah kreeg he noch en Utbillen up Kampjets vun den Typ F-14 Tomcat. Mit de Fighter Squadron 211 wurr he tweemal in den Persischen Gulf schickt un floog ok Insatzen in den Tweeten Gulfkrieg. Ansluutend kreeg he noch en Utbillen as Testpiloten un weer denn up den Stüttpunkt  Patuxent River in Maryland beschäftigt un dor mit en digital Kontrollsystem för de F-14 befaat.

### Astronautentätigkeit
In' Juni 1998 wurr Poindexter vun de NASA as Astronautenanwärter utwählt. He hett denn twee Johr lang en Grundutbillen dörloopen un wurr dornah Baas vun de  Astronautenunterstüttennsmannschaapen (so nömmt Cape Crusaders) an dat Kennedy Space Center.

#### STS-122
Af Sömmer 2006 hett Poindexter för sien eersten Ruumfloog as Pilot vun de Shuttle-Mission STS-122 traineert, de in' 2008 dörführt wurr. Hööftbruuklast weer dat europäisch Ruumlabor Columbus, dat an de Internatschonale Ruumstatschoon andockt wurr.
De Mission düer van 7. bit to'n 20. Februar 2008.

#### STS-131
An' 5. Dezember 2008 wurr Poindexter as Kommandant för de Mission STS-131 ankünnigt.
De Mission düer van 5. April 2010 bit 20. April 2010.

#### Afsluss vun de Astronautenloopbahn
Am 10. Dezember 2010 hett Poindexter dat NASA-Astronauten-Korps verlaaten, um an sien fröhere School, de Naval Postgraduate School in Monterey, Kalifornien, as Utbilder to arbeiten.

### Privates
Poindexter, de verheiraadt weer un twee Kinner harr, weer de Söhn vun de ehmalgen Sekerheitsberader vun US-Präsident Ronald Reagan, John Poindexter. He is an' 1. Juli 2012 bi en Watersportunfall to Dood kommen. 

## Weblenken

* NASA: Biografie (engelsch)
* spacefacts.de: Körtbiografie

## Enkeld Nahweisen
Gemeen Wolsbuddel

**Wolsbuddel** weer en Gemeen in de Samtgemeen Hagen in’n Landkreis Cuxhoben in Neddersassen mit 1.893 Inwahners.

## Geografie

De Navergemenen weren Hagen in’n Noorden, Braamst in’n Noordoosten, Oosterholt-Scharmbeek in’n Süüdoosten, Swonewebel in’n Süüdwesten (de letzten beiden in’n Landkreis Oosterholt) un Uthleer in’n Westen.

## Historie

De Gemeen Wolsbuddel hett sik an’n 1. März 1974 ut de Gemenen Wolsbuddel, Albst, Hein, Hoop un Lehnst billt.

An’n 1. Januar 2014 is de Gemeen Wolsbuddel denn tohoop mit de ganze Samtgemeen Hagen oplööst un Deel von de ne’e Gemeen Hagen worrn.

## Politik

### Gemeenraat

(Stand: Kommunalwahl vun’n 11. September 2011)

### Börgermeesters

### Wapen

Dat Wapen von de Gemeen wiest op grönen Grund en sülvern Leel un dor ünner en gollen Ekentelg mit twee Bläder un een Ecker.

De Leel steiht för dat Klooster Lelendaal, to dat Wolsbuddel fröher tohöört hett un de Ekentelg för Holt un Busch in de Gemeen.

Utklamüsert hett dat Wapen de Heraldiker Albert de Badrihaye. De Gemeen hett dat Wapen 1974 von de ole Gemeen Wolsbuddel övernahmen.

## Weblenken

* Websteed vun de Gemeen (hoochdüütsch)
Hein (Landkreis Cuxhoben)

**Hein** () is en Dörp in de Gemeen Hagen in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop.

Bi Hein höört ok de lüttje Oort Vosloog mit bi.

## Geografie

Dicht bi Hein löppt de Drept langs.

De Naveröörd sünd Wolsbuddel in’n Noorden, Woldar in’n Noordoosten, Hoop in’n Oosten, Garlst in’n Süüdoosten, Meyenborg, Braakland un Brandbarg in’n Süüdwesten (de letzten veer in’n Landkreis Oosterholt) un Leernst in’n Noordwesten.

## Historie

In en Graffbarg bi Hein hebbt se en Randliestenbiel von’n Typ Sögel funnen.

In’n Tweten Weltkrieg sünd teihn Soldaten ut Hein fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Vör 1885 weer Hein in de Böörd Braamst von dat Amt Hagen un na 1885 in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

De Oort weer fröher en egenstännige Gemeen, de blots ut dat Dörp Hein bestahn hett. Vosloog hett fröher noch to de Gemeen Neenhusen höört, mit de Vosloog aver nich direkt verbunnen weer (dor hett Leernst noch twüschenlegen). Vosloog is dorüm 1923 von Neenhusen an de Gemeen Hein afgeven worrn, wat dichter bi leeg.

Von’n 1. Januar 1970 bet 28. Februar 1974 weer de Gemeen Deel von de Samtgemeen Hagen.

An’n 1. März 1974 is de ole Gemeen Hein Deel von de Gemeen Wolsbüddel worrn. An’n 1. Januar 2014 sünd Hein un Wolsbüddel denn tohoop Deel von de ne’e Gemeen Hagen worrn. Dorbi is de ole Gemeen Wolsbuddel wedder opdeelt worrn un Hein billt sietdem binnen de Gemeen en Oortschop mit egen Oortsvörsteiher.

### Inwahnertall

### Religion

Hein is evangeelsch-luthersch präägt un höört bi dat Kaspel von de Lucia-Kark in Wolsbuddel.

För de Kathoolschen is de Hillig-Hart-Jesu-Kark in Geestmünn tostännig.

### Wapen

Dat Wapen von Hein wiest op roden Grund een ut Telgen fluchten Tuun mit fiev Stääv in Sülver.

Utklamüsert hett dat Wapen de Heraldiker Albert de Badrihaye.

### Oortsvörsteihers

* 1. Januar 2014–: Nils Haarje (CDU)

## Kultur

En Denkmaal för de Fullenen ut den Tweten Weltkrieg steiht in Wolsbuddel bi de Kark.

## Weertschop un Infrastruktur

Hein hett en egen Freewillige Füürwehr.

### Verkehr

Hein is över lüttjere Straten mit Leernst un Wolsbuddel verbunnen un dor je an de Kreisstraat 48 anslaten. De K&nbsp;48 geiht in’n Oosten na de Landsstraat 135 ran un hett in’n Westen en Opfohrt op de Autobahn 27 (Opfohrt 13 Uthleer), de so bi twee Kilometer von Hein weg is.

De nächste Bahnhoff is de Bahnhoff Lübbs in Wohlthöben an de Bahnlien Bremen-Cuxhoben.

### Scholen

Hein hett en egen Kinnergoorn. Na School gaht de Kinner op de Grundschool Uthleer un na Hagen för de annern Schoolformen.

## Footnoten





## Weblenken
Hoop (Landkreis Cuxhoben)

**Hoop** () is en Dörp in de Gemeen Hagen in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop.

Bi Hoop höört ok de lüttje Oort Seelhorn mit bi.

## Geografie

De Oort liggt op de Oosterholter Geest. Twee Kilometer in’n Westen von Hoop löppt de Drept langs. Dat Water ut dat Rebeed flütt över den  Hooper Dörpgraven na de Drept hen af. In’n Oosten liggt dat Naturschuulrebeed Heid un Moor bi Haslah.

De Naveröörd sünd Büggeln un Albst in’n Noordoosten, Ohlenst in’n Oosten, Büttel in’n Süüdoosten, Garlst in’n Süden (de letzten dree in’n Landkreis Oosterholt), Hein in’n Westen un Wolsbuddel un Woldar in’n Noordwesten.

## Historie

In’n Eersten Weltkrieg sünd fiev Soldaten ut Hoop fullen oder vermisst un in’n Tweten teihn.

### Verwaltungsgeschicht

In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Vör 1885 weer Hoop in de Böörd Braamst von dat Amt Hagen un na 1885 in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

An’n 1. März 1974 is de ole Gemeen Hoop mit de Gemeenreform in Neddersassen Deel von de Gemeen Wolsbuddel worrn. An’n 1. Januar 2014 sünd Hoop un Wolsbuddel denn tohoop Deel von de ne’e Gemeen Hagen worrn. Sietdem billt Hoop en polietsche Oortschop mit egen Oortsvörsteiher binnen de Gemeen Hagen.

### Inwahnertall

: * tohoop mit Seelhorn

### Religion

Hoop is evangeelsch-luthersch präägt un höört bi dat Kaspel von de Lucia-Kark in Wolsbuddel.

För de Kathoolschen is de Hillig-Hart-Jesu-Kark in Geestmünn tostännig.

### Wapen

Dat Wapen von Hoop wiest op blauen Grund en sülvern Peerkopp un dor ünner dree inenanner keedt Ringen.

### Oortsvörsteihers

* 1. Januar 2014–31. Oktober 2016: Rolf Kanzmeier (SPD)
* 1. November 2016–: Dirk Brenner (SPD)

## Kultur

En Denkmaal för de Fullenen ut de twee Weltkrieg’ steiht in Hoop op’n Karkhoff.

## Weertschop un Infrastruktur

Hoop hett en egen Freewillige Füürwehr.

### Verkehr

Hoop liggt an de Landsstraat 135, de in’n Noordwesten an Hagen un Stotel vörbi na Bremerhoben to löppt un in’n Süüdoosten över Garlst na Ihlpohl un Bremen-Noord hen. Stück noorden von Hoop geiht von de L&nbsp;135 de Kreisstraat 48 af, de in’n Noordoosten na Büggeln, Albst un Wohlthöben löppt un in’n Westen na Wolsbuddel, Leernst un denn en Opfohrt op de Autobahn 27 hett (Opfohrt 13 Uthleer), de so bi veer Kilometer von Hoop weg is.

De nächste Bahnhoff is so bi acht Kilometer wied weg in’n Noordoosten de Bahnhoff Lübbs in Wohlthöben an de Bahnlien Bremen–Bremerhoben.

### Scholen

Na School gaht de Kinner op de Grundschool Uthleer un na Hagen för de annern Schoolformen.

## Footnoten





## Weblenken
Hein

**Hein** betekent

* Hein, Vörnaam för Mannslüüd,
* Hein, en Familiennaam (för Lüüd mit düssen Naam kiek dor),
* Hein, Gemeen in’n Landkreis Holsminnen, Neddersassen,
* Hein, Oort in de Gemeen Wolsbuddel in’n Landkreis Cuxhoben, Neddersassen,
* Zirkus Hein, fröheren düütschen Zirkus.

Kiek ok bi: Fründ Hein, Hain, Heyn, Hayn.
Albst

**Albst** () is en Dörp in de Gemeen Hagen in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop.

## Geografie

Dicht bi Albst liggt de Gackau, de hier ehren Born hett.

De Naveröörd sünd Finn, Finterbarg un Harndorp in’n Noorden, Ax un Wohlthöben in’n Noordoosten, Biloh in’n Oosten, Ohlenst in’n Süüdoosten (de letzten veer in’n Landkreis Oosterholt), Büggeln un Hoop in’n Süden, Wolsbuddel un Woldar in’n Süüdwesten un Dörphagen in’n Noordwesten.

## Historie

Dat eerste Maal kummt de Oort 1105 as *Alpenstedi* in en Oorkunn von’n Bremer Arzbischop Friedrich I. vör.

### Verwaltungsgeschicht

Vör 1885 weer Albst in’t Amt Hagen un na 1885 in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

An’n 1. März 1974 is de ole Gemeen Albst Deel von de Gemeen Wolsbuddel worrn. An’n 1. Januar 2014 sünd Albst un Wolsbüddel denn tohoop Deel von de ne’e Gemeen Hagen worrn. Dorbi is de vörherige Gemeen Wolsbuddel in verscheden Oortschoppen opdeelt worrn, de nu wedder de Gemenen afbillt, so as se vör 1974 bestahn hebbt. Albst billt sietdem en Oortschop mit egen Oortsvörsteiher.

### Inwahnertall

### Religion

Albst is evangeelsch-luthersch präägt un höört bi dat Kaspel von de Lucia-Kark in Wolsbuddel.

### Wapen

Dat Wapen von Albst is dwars deelt un wiest vörn baven op gollen Grund en swarte Borenpoot mit rode Klauen un achtern ünnen op blauen Grund en sülvern Leel.

De Borenpoot kummt ut dat Wapen von de Greven von Hoya, de fröher in Albst Besitt harrn, un de Leel steiht för dat Klooster Lelendaal, dat ok Besitt in Albst harr.

### Oortsvörsteihers

* 1. Januar 2014–: Philipp Lange (CDU)

## Kultur

### Verenen

De Schützenvereen Albst is an’n 23. März 1929 grünnt worrn.

## Weertschop un Infrastruktur

Albst hett en egen Freewillige Füürwehr.

### Verkehr

Albst liggt an de Kreisstraat 48, de in’n Noordoosten na Wohlthöben löppt. In’n Süüdwesten löppt de Straat över Büggeln, Wolsbuddel un Leernst na Uthleer. Twüschen Büggeln un Wolsbuddel krüüzt de K&nbsp;48 de Landsstraat 135 un bi Leernst liggt de Opfohrt 13 Uthleer op de Autobahn 27 (Afsnidd Bremen–Bremerhoben). Ans gifft dat noch lüttjere Straten na Dörphagen un Biloh.

De nächste Bahnhoff is de Bahnhoff Lübbs in Wohlthöben an de Bahnlien Bremen-Cuxhoben.

### Scholen

Albst hett en egen Kinnergoorn.

## Footnoten
Heinsöhn

**Heinsöhn** is en noorddüütschen Familiennaam. De Naam is en Vadersnaam to’n Vörnaam Hein. De hoochdüütsche Form is Heinsohn.

## Lüüd mit düssen Naam

* Alfred Heinsöhn (1875–1927), düütschen Maler,
* Heinrich Heinsöhn (1910–1943), düütschen Offzeer.
Lehnstedt (Mehrdüdig Begreep)

**Lehnstedt** betekent

* Lehnstedt, en vörmalig Dörp in Bremen,
* Lehnstedt, Gemeen in’n Landkreis Weimarer Land, Döringen.

Dat is ok de hoochdüütsche Naam von

* Lehnst, Oort in de Gemeen Hagen in’n Landkreis Cuxhoben, Neddersassen.
Gackau

De **Gackau** is en man knapp 16 Kilometer langen Beek, de vun links in de Luun münnt.

De Gackau hett ehren Born in’n Süüdoosten von dat Dörp Albst. Von dor flütt se groff na Noordwesten an Albst vörbi un twüschen Finn un Finterbarg dör un an Braamst langs. Denn kummt de Beek an dat lütte Dörp Gackau vörbi, flütt an Kraansmoor langs un twüschen de Öörd Wittst un Heis dör. Op dat linke Över doot nu noch de Öörd Drostendamm, Hetthorn un Goodsheid liggen un denn münnt de Gackau twüschen Düring un Stotel in de Luun.
Drept

De **Drept** is en 34 Kilometer langen Beek, de vun rechts in de Werser münnt.

De Drept hett ehren Born in’n Forst Elm in’n Oosten von den Oort Lange Heid bi Oosterholt-Scharmbeek. Von dor flütt se groff na Noordwesten un twüschen Hülsbarg, Büttel un Garlst langs (dor hett se fröher de Brockmannsmöhlen andreven). Denn geiht de Drept an Hoop, Hein un Wolsbuddel vörbi un na Hagen un Kassbrook. Bi Dannendörp un Driftseth dreiht de Beek denn bilütten na Westen. Nadem de Drept an Langendammsmoor un Neenlannermoor vörbi- un ünner de Autobahn 27 ünnerdörflaten is, löppt de Beek denn stracks na Westen un münnt twüschen Rechtenfleth un Neenlannen bi dat Dreptersiel in de Werser.

Dat Water von de Drept hett bet Driftseth de Göödklass II: *mäßig belastet*, von Driftseth bet na de Münn de Göödklass II–III: *kritisch belastet*.
Oostertimk

**Oostertimk** () is en Dörp in de Gemeen Karktimk in’n Landkreis Rodenborg, Neddersassen.

## Geografie

In’n Oosten von dat Dörp flütt de Baad langs un in’n Süüdoosten doot de Naturschuulrebeden Bullensee un Hemelsmoor liggen.

De Naveröörd sünd Oostereis mit Schohöben in’n Noorden, Badenst in’n Noordoosten, Brümmerhoff in’n Oosten, Wehldörp in’n Süüdoosten, Steenfeld in’n Süden, Karktimk in’n Westen un Ehbrook un Rohreis in’n Noordwesten.

## Historie

De Oort *Tymbeke* kummt 1148 toeerst in de Oorkunnen vör. De Ünnerscheed twüschen Karktimk, Westertimk un Oostertimk is jünger.

### Verwaltungsgeschicht

Vör 1885 leeg Oostertimk in’t Amt Zeven un na 1885 in’n Kreis Zeven. 1932 is de Oort Deel von’n Landkreis Bremervöör worrn un 1977 is dat denn an’n Landkreis Rodenborg kamen.

As 1929 de Gemeen Brümmerhoff oplööst worrn is, is de Oort Hemel mit üm un bi 30 Inwahners an Oostertimk fullen un dat egentliche Dörp Brümmerhoff an Olendörp. To’n 1. Oktober 1949 is Brümmerhoff denn aver wedder en egenstännige Gemeen worrn un hett dat ole Rebeed von Hemel mit 32 Inwahners trüggkregen.

An’n 1. März 1974 is de Gemeen Oostertimk mit Karktimk to de ne’e Gemeen Karktimk tohoopleggt worrn.

### Inwahnertall

### Religion

Oostertimk is evangeelsch-luthersch präägt un höört to dat Kaspel von de Lambertus-Kark in Karktimk.

### Wapen

Dat Wapen von Oostertimk wiest op blauen Grund en sülvern Wellenlien un dor över in Gold en Windroos mit en opgahn Sünn.

De Wellenlien steiht för de Baad un de opgahn Sünn as Symbol för den Oosten.

## Weertschop un Infrastruktur

### Verkehr

Oostertimk liggt an de Landsstraat 133, de in’n Noordoosten na Badenst un Zeven löppt un in’n Süüdwesten över Karktimk na Westertimk un Tarms. Na Süüdoosten löppt de Kreisstraat 111 na de Landsstraat 132 ran, de na Brüttendörp un Steenfeld geiht. De nächste Opfohrt op de Autobahn 1 is so bi 15 Kilometer weg de Opfohrt 49 Bokel.

De nächste Bahnhoff is de Bahnhoff Söttmer an de Bahnlien Bremen–Hamborg.

### Scholen

Oostertimk hett keen School, aver en egen Kinnergoorn, den „Kindergarten Abenteuerland“. Dat is de Kinnergoorn von’e Gemeen Karktimk, ower dor goht uk Kinner ut Westertimk hin. De Kinnergoorn is 2009 inricht worrn, vörher weer dat en Speelkreis.

## Lüüd

De plattdüütsche Schrieversche Grete Hoops is 1935 in Oostertimk boren.

## Footnoten



## Weblenken
Bargfrede

**Bargfrede** is de Familiennaam von

* Hans-Jürgen Bargfrede (* 1959), düütschen Footballspeler,
* Heinz-Günter Bargfrede (* 1942), düütschen Politiker,
* Philipp Bargfrede (* 1989), düütschen Footballspeler.
Böhrnsen

**Böhrnsen** is de Familiennaam von

* Frank Böhrnsen (* 1961), düütschen Maler,
* Gustav Böhrnsen (1914–1998), düütschen Politiker,
* Hermann Böhrnsen (1900–1976), düütschen Politiker,
* Jens Böhrnsen (* 1949), düütschen Politiker,
* Jytte-Merle Böhrnsen (* 1984), düütsche Schauspelerin.

Kiek ok bi: Börnsen.